SUID-AFRIKAANSE RADIOLIGA NUUS SONDAG 11 DESEMBER 2016 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roep sein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHEF- en UHF-herhalers. Hierdie uitsendings word ook via Echolink 
herlei deur ZSOJPL. 


'n Oudio opname sowel as `n teks weergawe kan van die Liga se webblad, 
www.sarl.org.za,afgelaai word, en jy kan ook daar inteken om nuwe bulletins 
per e-pos te ontvang. 


STIL SLEUTEL 


Dit is met leedwese dat ons kennis neem van die afsterwe van Martin Nortman, 
ZSGTMN, op Saterdag 3 Desember 2016, na 'n lang stryd teen kanker. 


Martin was `n voortreflike voorbeeld vir ander amateurs en het die Oos Rand 
tak, Kempton Amateurradio Tegniese vereniging en HAMNET Gauteng Suid 
met sy tyd, geld en kennis ondersteun. Altyd bereid om iets nuut te leer en dan 
die kennis ook met ander te deel. 


Ons innige simpatie aan sy eggenoot Mina, ZS6MNT, familie en vele amateur 
vriende. 


Rus sag ou vriend tot ons paaie weer kruis 

PAUSE 

IN DIE NUUS VANDAG 

NUWE BANDPLAN GEPUBLISEER 

SPESIALE HERDENKING 

2017 AJV KLUB AANGEWYS 

EN NOG KLUBNUUS 

Bly ingeskakel vir meer hieroor asook ander interesante nuus items. 


** Vrydag het OKOSA die voorgestelde Nasionale Frekwensie band plan as deel 
van `n 230 bladsy dokument in `n lywige 500 bladsy Staatskoerant gepubliseer. 
Hierdie band plan stel beslis uitdagings aan AmateurRadio, wat teen 27 Jan- 
uarie aan gespreek en gedokumenteer moet wees. Dit word dan gevolg deur 'n 
reeks openbare verhore op 2 en 8 Februarie. Na verwagting sal OKOSA die 
voorgestelde nasionale band plan binnekort op hul webtuiste www.icasa.org.za 
sal publiseer. Hou gerus die SARL webblad dop vir meer inligting soos en 
wanneer dit beskikbaar word. 


** Daar is darem goeie nuus ook, OKOSA het ingestem dat Suid Afrikaanse 
Radio Amateurs mag voortgaan met die gebruik van 5260 en 5290kHz. Sedert 
die oorspronklike ooreenkoms ten einde geloop het op 31 Oktober 2015 was daar 
verskeie tussen tydse reelings in plek. OKOSA het nou egter bevestig dat SARL 
lede mag voortgaan om hierdie frekwensies te gebruik vir die volgende 8 maande 


** Teen Woensdag 14 Desember sal die SARL regulatoriese span tydens `n ver- 
gadering met OKOSA redes aanvoer oor hoekom Amateurradio toerusting nie 
onderworpe behoort te wees aan die tipe goedkeuring van die organisasie nie. 


Hierdie is inderdaad `n baie bedrywige tyd vir die Regulatoriese bestuurder en sy 
span. Meer inligting sal intussen gereeld op die SARL webblad bygewerk word 
deur die span wanneer daar vordering met die onderskeie voorleggings gemaak 
word. 


*** Vandag, 11 Desember 2016, herdenk ons die ontvangs van `n radio sein by 
Ardrosan in Skotland. Hierdie sein is gestuur vanaf die amptelike toets stasie van 
Minton Cronkite, 1BCG, geleë in 'n klein geboutjie op die hoek van Clapboard 
Ridge Road en North Street in Greenwich, VSA. Die ontvangs van hierdie sein 
het die eeu van wêreld wye kommunikasie ingelei. Die ontvangs van die 1BOCG 
sein was deel van die tweede reeks trans Atlantiese toetse deur die ARRL. Die 
ARRL se gekose ontvangs toestel was ontwerp deur Paul Godley, 2ZE. Godley 
het ook na die Verenigde Koninkryk gereis om toesig te hou oor daardie deel 
van die toetse 


Godley was vergesel deur die Marconi Maatskappy se Distriks Inspekteur, D.E. 
Pearson. Saam het hul die wind en reen in die veld in Ardrossan, Suidwes van 
Glasgow, getrotseer. Die twee het hul toerusting in 'n tentjie staan gemaak en 
gebruik gemaak van `n superheterodyne regeneratiewe ontvanger. As antenna 
het hul `n 1,300-voet Beverage antenna 12 voet bokand die grond gebruik. Daar 
was ook batterye en ander toerusting gewees. Die gelykgolf seine deur 1BCOG, 
met `n sender wat ontwerp en vervaardig was deur lede van die Radio Klub van 
Amerika is uitstekend ontvang op 230 tot 235 meter of dan 1,3 mHz. Dit was 
egter nie die enigste seine wat hul ontvang het nie. Teen die einde van die toetse 
is 18 ander gelykgolf seine ook geidentifiseer. 


*#* Die sporadiese E seisoen in die Suidelike half rond maak gewoonlik sy ver- 
skyning in gedurende Desember en piek gedurende Januarie met baie sterk FM 
seine op die 50 mHz band. Die openinge kan egter baie maklik gemis word 
aangesien dit soms net `n half uur duur voor die toestande weer verswak. Goeie 
openinge kan egter tot solank as `n volle uur duur. Jy moet dus jou vinger 
stewig op die BHF pols hou en fyn oplet na die openinge. 


Afdeling 1 werk gereeld afdelings 5 en 6 tydens hierdie toestande terwyl Afdeling 
2 al afdeling 6 en selfs Namibië gewerk het. Afdeling 6 stasies het al verskeie 
kere stasies in 9U5D gewerk oor afstande van tot 2269 km. Tydens baie goeie 
openinge, ook genoem Super E s, het toestande al vir tot 3 ure gunstig gebly 
en het Hannes Vorster, ZS2BE, en Owen Wheeler, ZR2H7, in Port Elizabeth 
kontak gemaak met Kosie du Buisson, ZS3E, by Outjo Namibia op 50 MHz met 


S9 plus seine. Verlede jaar is daar ook kontak gemaak tussen VK en ZL stasies 
tydens openinge tot op 144dmHz en 432 mHrz, wees dus op die uitkyk vir daardie 
bakens en vroeë seine oor lang afstande op die hoër bande. 


EK Die Wes-Rand AmateurRadio klub het `n voorstel aan die Raad van die 
Suid-Afrikaanse Radioliga ingedien om die 2017 Nasionale Konvensie aan te 
bied in die Wes-Rand. Die Raad het die voorstel aanvaar. Die klub is besig met 
onderhandelinge vir venues en sal Liga lede vroeg in die nuwe jaar verwittig van 
die datums. 


Die Raad nooi Klubs uit wat graag gasheer vir die 2018 SARL Nasionale Kon- 
vensie wil wees om `n mosie in te dien by die 2017 algemene jaar vergadering 
met, hul voorstel. 


HK Tydens die AJV van die SABC klub, gehou op 2 November 2016, is die 
volgende persone tot amp verkies. 


Voorsitter: Pieter ZSGPVW Vise Voorsitter: Yvonne ZR6TBL Sekretaresse: 
Miemie ZR6JL Tesourier: Lizette ZS6LZT Webmeester: Marianne ZSGANA 
Sosiaal: Magda ZS6MVW 'Tegnies en herhalers: Pieter ZS6PVW & Mark 
ZSGMAFE 'Tegiese assistente: Magda ZS6MVW & Riaan ZS6BAR 


Die AJV is gevolg deur `n bring en braai tesame met `n heerlike kuier. Ons 
dank aan die uit tredende komitee en sterkte aan die nuwe komitee vir die jaar 
wat voorlê 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. Daar is bykans geen kans vir ernstige sonfakkels nie. 


Diegene wat hulle eie frekwensie voorspellings wil doen, kan 'n verwagte effek- 
tiewe sonvlektelling van minder as 5 vir die week gebruik. 


Amateurs kan goeie openinge op die 15 tot 20m bande verwag. 
Besoek gerus die webtuiste spaceweather.sansa.org.za vir meer inligting. 
Dagboek van gebeure 


11 Des Jeug net 17 Dec Bo Karoo Amateur radio klub afsluiting en AJV 25 
Feb 2017 Wes Rand Vlooi mark 4 Mar 2017 Kaapstad mega vlooi mark 


Ons sluit af met `n kort opsomming van die belangrikste nuus item 


OKOSA het die jongste nasionale band plan in `n 230 bladsy dokument binne 
die 500 bladsy mega uitgawe van die Staatskoerant gepubliseer. Op 14 De- 
sember vergader die SARL regulatoriese komitee met OKOSA waartydens die 
wenslikheid van Amateurradio se toevoeging tot tipe goedkeuring bespreek sal 
word. 


Dit bring ons aan die einde van hierdie bulletin. 


** Die Suid-Afrikaanse Radio liga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radio liga webtuiste onder die “news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 plaaslike tyd na “Amateur Radio Today”. 
Daar is herleiding op 7 082 kHz laer syband, 7 205 en 17 660 kHz AM en verskeie 
herleidings op BHF en UHF frekwensies regoor Suid-Afrika. `n oudio opname 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 895 kHz plaas. 


Ons ontvang graag jou sein verslae, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 

Jy het geluister na `n nuus uitsending van die Suid-Afrikaanse Radio liga, saam 
gestel deur Dawie Conradie, ZR6DHGC, geredigeer deur Viv Dold, ZS6VD, en 


Die Afrikaanse nuus span groet nou en wens jou “n mooi week toe. Totsiens 


/EX 


